- કફ પ્રવૃત્તિવાળા, બેઠાડું જીવન જીવતાં, વારંવાર કફ વધે તેવા ખોરાક-પીણા પીતા હોય તેવા, ખૂબ જ ઠંડીનો સામનો કરવો પડતો હોય તેઓને કફની ઠંડક, ચીકાશ તથા ભારેપણાને ધ્યાનમાં રાખી ગરમ, પ્રવાહી અને કફ ઘટાડે તેવા ખાન-પાન અપનાવવાથી રાહત થાય છે. દિવસે સૂવાનું, રાત્રે વધુ લાંબા કલાકો સુધી સુવાનું ટાળવું જોઈએ. ગરમ પાણીની વરાળનો નાક દ્વારા નાસ લેવો, જેમાં અજમો અથવા યુકેલીપ્ટસ ઓઈલ ઉકળતા પાણીમાં નાખવાથી કફ જલ્દી છુટો પડી બહાર નીકળે છે.